নিজস্ব প্রতিনিধি:  স্কুল বন্ধের সিদ্ধান্ত শিক্ষার আইনের পরিপন্থী। তাই জি ডি বিড়লা স্কুলের বিরুদ্ধে আইনি পদক্ষেপ করার কথা জানালেন চাইল্ড রাইটস কমিশনের চেয়ারপার্সন অনন্যা চক্রবর্তী। আরও পড়ুন: শিয়ালদহ স্টেশনের নাম বদলের দাবি জানিয়ে রাষ্ট্রপতি, প্রধানমন্ত্রী ও রেলমন্ত্রীকে চিঠি হিন্দু সংহতি সংঘের
সপ্তাহের প্রথম দিন ফের উত্তেজনা জিডি বিড়লা স্কুলের সামনে। পরীক্ষার মুখে অনির্দিষ্টকালের জন্য স্কুল বন্ধ করে দেওয়ার প্রতিবাদে বিক্ষোভ দেখালেন পড়ুয়া ও অভিভাবকরা। সোমবার সকালে নিয়ম মেনে স্কুলে পৌঁছে তাঁরা দেখেন, গেটে ঝুলছে তালা। পাশে সাঁটা নোটিসে লেখা, অনির্দিষ্টকালের জন্য বন্ধ রাখা হয়েছে স্কুল। যদিও স্কুল বন্ধ হওয়ার খবর তাঁদের জানা ছিল না বলে দাবি ছাত্রছাত্রীদের। আরও পড়ুন: ওষুধ ব্যবসায়ীর বিরুদ্ধে আত্মহত্যায় প্ররোচনা দেওয়ার অভিযোগ চিকিত্সকের
খবর পেয়ে স্কুলের পৌঁছন শিশু অধিকার কমিশনের চেয়ারপার্সন অনন্যা চক্রবর্তী। স্কুল কর্তৃপক্ষের এহেন সিদ্ধান্ত দায়িত্বজ্ঞানহীন বলে মন্তব্য করেন তিনি। বলেন, ‘বিষয়টি দুর্ভাগ্যজনক। পরীক্ষা চলাকালীন কেন স্কুল এভাবে বন্ধ করে দেওয়া হবে? এ ধরনের অসহযোগিতা আশা করা যায় না।'